fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Osallisuus – aineetonta energiaa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Maahanmuutto ja kulttuurinen moninaisuus
Minna Canth toteaa novellissaan Köyhää kansaa, että ”toisella on yltäkyllin, toinen taas puutteeseen nääntyy”. Vaikka Canth lienee alun perin tarkoittanut kuvauksellaan materiaalista köyhyyttä eikä niinkään osattomuutta, laittoi se minut tutkijana pohtimaan osallisuuden syvintä olemusta. Miksi osallisuudesta vähemmälle jääneitä on niin merkityksellistä tukea ja nostaa takaisin joukkoon?
Eli siis, mikä ja millainen on tämä voimallinen energia, jota kaikki tarvitsemme?
Osallisuus on jotain aineetonta, jotain näkymätöntä. Sitä emme aina näe tai emme osaa havaita, mutta se tekee ihmisen näkyväksi osaksi sosiaalista ympäristöään, yhteisöä, ”omaa porukkaa”.
Jos osallisuuden ajattelee energiana, toisena aineettomana olevana, millaisena se voi näyttäytyä? Onko meillä kaikilla käytössämme ja reservissämme erilainen, oma määrämme tätä osallisuusenergiaa? Eli siis sitä energiaa ja voimaa liittyä, olla osana jotakin, kuulua johonkin?
Tämän energian voisi ajatella resonoivan yksilön persoonallisuuden piirteiden, temperamentin sekä myös elämänkulun kanssa. Elämällä kun on taipumus heittää eteemme, usein pyytämättä ja yllättäen, erilaisia tilanteita, sattumuksia, jotka kuluttavat meitä. Niihin on siitä huolimatta mukauduttava ja opittava elämään. Tilanteet ja sattumukset haastavat meitä ja joko vahvistavat tai heikentävät osallisuuden energiaamme.
Ajattelen osallisuusenergian määrän vaihtelevan elämänkulun eri vaiheissa suuntaan jos toiseen, mutta joka tapauksessa se on liikkumavara ja pääoma ihmisen elämässä. Kun yhteiskunnassa tätä liikkumavaraa lisätään työllisyys-, asunto- ja sosiaalipoliittisilla ratkaisuilla, voi yksilön osallisuusenergia lisääntyä.
Otetaan esimerkiksi työ. Se antaa ihmiselle taloudellisen turvan ohella mahdollisuuden olla osana jotakin ja nähdä oman merkityksensä isommassa kokonaisuudessa. Osallisuusenergia luo näin siteitä yksilön sisäiseen voimaan ja pätevyyteen. Kokemus itsestä osana jotakin antaa voimaa ja mahdollisuuden yhteisen energian vahvistumiseen.
Jos taas tämä osallisuuden energia on jollain tavalla persoona- tai temperamenttisidonnainen, voisiko olla, että toisilla meistä on tarvetta ja voimaa liittyä muihin enemmän kuin toisilla? Entä yksinäisyys? Itsensä jatkuvasti yksinäisiksi tuntevilla on 14 prosenttia suurempi riski kuolla kuin niillä, jotka eivät sitä koe.
Yksinäisyys on sosiaalinen ongelma, johon voidaan puuttua tarjoamalla osallisuutta ja liittymisen mahdollisuuksia. Helsingin Sanomat kirjoitti (31.1.2017), miten kahvikutsut voivat parantaa ikäihmisten terveyttä. Hyviä tuloksia saatiin, kun tavattiin toisia kahvittelun merkeissä. Ei kovin kallista, sanon minä.
Osallisuuden edistämisellä voidaan tutkitusti torjua köyhyyttä, huono-osaisuutta ja syrjäytymistä. Se on keino vähentää inhimillistä kärsimystä ja yhteiskunnallista eriarvoa. Syytä on kuitenkin muistuttaa, ettei osallisuuden lisääminen ole erillinen ilmiö, vaan on vahvasti sidottu hyvinvoinnin ja terveyden edistämiseen.
Osallisuuden edistämisellä voidaan torjua köyhyyttä
Mutta kenen vastuulla tulevassa SoTe-uudistuksessa sitten on huono-osaisempien osallisuuden energia? Yksilön omalla vastuulla, osittain kyllä, mutta kokonaan sitä ei voi yksilönvastuuksi siirtää. Helmikuun alussa ilmestyi sosiaalipolitiikan professori Heikki Hiilamon ja kumppaneiden osallistavan sosiaaliturvan selvitys. Vaikka kyseessä on vasta selvitys, on se yhdenlainen malli vahvistaa osallisuutta ja ehkäistä syrjäytymistä.
Energia-ajatukseen liitettynä osallistavan sosiaaliturvan avulla haluttaneen vaikuttaa yksittäisen ihmisen osallisuusenergian lisääntymiseen. Se, miten osallistavaan sosiaaliturvaan liitettävä vastikkeellisuus ja jonkinlainen ”pakko” ymmärretään, onkin sitten jo toinen juttu.
Ajattelen osallisuusenergian uusiutuvaksi energiaksi, jota saadaan uusiutuvista energianlähteistä eli alati uusiutuvasta sosiaalisesta ympäristöstä, ja juurikin siitä ”omasta porukasta”. Juuri uusiutuminen tekee osallisuuden energiasta korjaavaa ja eheyttävää.
Kun huomaamme kanssakulkijamme – olkoon se sitten puoliso, lapsi, sisko, veli, työtoveri tai naapuri – energiamäärän olevan vähenemään päin, tulisi meidän rohkaistua ja jakaa omaa energiaamme tukemalla ja pyytämällä heitä mukaan. Näin kanssakulkijamme energiavarannot voivat täyttyä ja näkymätön voidaan saattaa uudelleen näkyväksi.
Porukalla me voimme muuttaa ja vahvistaa meitä!
Heidi Kaartinen tutkija Yhdenvertaisuus ja osallisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.